Gabriela Firea a transmis ca in atributiile sale nu intra decat numirea managerului spitalului si desemnarea unui reprezentant in Consiliul de Administratie."In legatura cu discutiile aparute in spatiul public despre o situatie conflictuala existenta la Spitalul Colentina, primarul general al Capitalei precizeaza ca in atributiile sale intra doar numirea managerului spitalului si desemnarea unui reprezentant in cadrul Consiliului de Administratie, rezolvarea oricaror probleme in activitatea curenta fiind de competenta echipei manageriale a spitalului si a conducerii Administratiei Spitalelor si Serviciilor Medicale Bucuresti", se arata intr-un comunicat de presa al Primariei Municipiului Bucuresti (PMB), remis luni"Sunt convinsa ca dna dr. Silvi Ifrim, pe care am numit-o manager interimar la Spitalul Colentina nu ca urmare a unei prietenii politice, inexistenta de altfel, ci in urma recomandarilor mai multor medici din cadrul spitalului, va gasi solutiile necesare si mai ales legale pentru dezamorsarea acestui conflict , iar adevarul va iesi la lumina, astfel incat opinia publica sa poata avea imaginea completa a situatiei de acolo.Activitatea din orice spital al municipalitatii, deci si a Spitalului Colentina, trebuie sa fie bazata exclusiv pe grija pentru pacient si pentru asigurarea unui act medical la cele mai inalte standarde, si in niciun caz pe interese de grup, oricare ar fi acestea. In acest context, asigurarea celor mai bune conditii pentru intreg personalul medical este si va fi o prioritate pentru echipa manageriala", sustine Gabriela Firea.Municipalitatea are in subordine, prin intermediul Consiliului General al Municipiului Bucuresti, 19 spitale pe care le administreaza. Potrivit legii, Primaria asigura dotarea cu aparatura de specialitate si consumabile, infrastructura, reparatiile curente, investitiile necesare, precum si managementul, in timp ce actul medical in sine este supervizat de Ministerul Sanatatii, iar plata personalului se face din banii obtinuti, in baza contractelor, de la Casa Nationala de Asigurari de Sanatate.Reactia Primariei Capitalei vine dupa ce medicul neurochirurg Ionut Gobej de la Spitalul Colentina a scris pe Facebook ca noul manager al unitatii a redus numarul de personal al sectiei ATI, iar orele suplimentare nu au mai fost platite. Aceasta situatie ar fi dus la imposibilitatea realizarii interventiilor chirurgicale dupa ora 15.00.Acesta a mai declarat, luni, pentru Mediafax , ca "la ATI, personalul este undeva la jumatate fata de necesar". Tot el a spus, luni, ca "desi, in postarea mea de pe retelele de socializare, am cerut demisia doamnei manager, de fapt, nu este ceea ce ma intereseaza. Ceea ce ma intereseaza este ca echipa noastra sa isi poata desfasura activitatea in conditii normale, indiferent de conducerea spitalului. Noi nu avem parti-pris-uri, in viata publica suntem absolut independenti politic. Ne intereseaza sprijinul spitalului".In aceasta discutie a intrat, luni, si Sefa sectiei de hematologie a spitalului Colentina, Mihaela Andreescu, care a scris pe Facebook ca lucreaza "intr-o sectie fantoma si nesustenabila"."Ca am inteles azi ca tratez mortaciuni si ca nu prea are sens ce fac... Lucrez intr-o 'sectie fantoma si nesustenabila...'. Ceea ce m-a necajit aseara a fost discutia cu un coleg in care am auzit a 5-a oara intr-o saptamana ca parerea colegilor din spital si inclusiv a managementului este ca tratam cu costuri foarte mari, pacienti terminali... Ca sectia de hematologie este NESUSTENABILA!!!" a scris pe Facebook Mihaela Andreescu.Un alt medic al Spitalului Colentina explica situatia din unitate: "Pacientul cu leucemie acuta nou diagnosticat nu este un caz terminal. In acest moment, pe sectia de hematologie exista 26 de pacienti cu leucemie acuta. Si nu sunt terminali. Deci, din 2.600 de cazuri, anul trecut, au fost 76 de decese. E chiar asa mult?Doamna manager a spus ca sunt tratati pacienti care deja mor, pe bani foarte multi. Sunt 60 de paturi, adica o leucemie acuta este suficient ca sa destabilizeze o sectie. A spus ca hematologia si ATI au prea multe paturi" a declarat pentru Mediafax, un medic al spitalului, care a preferat sa ramana sub protectia anonimatului.Luni a fost prima data cand managerul spitalului a convocat consiliul de administratie, de la instalarea in aceasta functie. Silvia Ifrim neaga acuzatiile medicului Ionut Gobej , afirmand ca, dimpotriva, acesta "face parte dintr-o sectie favorizata in detrimentul altor sectii".Ea sustine ca "nicio persoana nu a fost disponibilizata din Spitalul Colentina" si ca "actul medical nu trebuie si nu a fost niciodata conditionat de depasirea programului de lucru". Ea mai spune ca "la sectia ATI, exista garda continua".Managerul spitalului va sustine o conferinta de presa luni, la ora 16:30.